open-index/open-wikipedia-markdown huggingface dataset:
Буратино

200px|thumb|right|Руски поштенска марка од 1992 година со илустрација на Буратино

**Буратино** () — главниот лик на книгата Златниот клуч, или Авантурите на Буратино (1936) од Алексеј Николаевич Толстој, кој се заснова на италијанскиот роман "Авантурите на Пинокио" од Карло Колоди од 1883 година. Буратино потекнува како лик во Комедија дел арте. Името Буратино е изведено од италијанскиот буратино, што значи дрвена кукла или кукла. Книгата била објавена во 1936 година, а Буратино брзо станал многу популарен меѓу децата во Советскиот Сојуз и останува така до ден-денес (Со други зборови, Буратино е еден од најпопуларните ликови на руската детска литература). Приказната е направена во неколку филмови, меѓу кои и анимираниот филм од 1959 година и филмот од 1975 година

## Наводи

Категорија:Комедија дел арте
Инаморати

200px|right|thumb|Ѕани, Харлекин и Ликретија

**Инаморати** (, во превод „љубовниците“)  биле глумци во театарски стил познат како Комедија дел арте, кој се појавил во 16-от век во Италија. Во претставите сè се вртело околу љубовниците во некој поглед. Овие ликови биле присутни во рамките на комедиските драми, со единствена цел да бидат вљубени еден во друг, а згора на тоа со себе. И покрај тоа што се соочуваат со многу пречки, љубовниците секогаш се обединети до крај.

## Наводи

Категорија:Комедија дел арте
Пулчинела

мини|Пулчинела
**Пулчинела** (, ) – лик од италијанската комедија дел арте. Тој е еден од јужниот (неаполски) квартет заедно со Тарталја, Скарамуча и Ковело. Името значи „пиленце“ (*pulcino* на италијански е еднодневно пиле).

Неговата маска се раѓа во XVI век во Јужна Италија (поконкретно во градот Ачера, во близина на Неапол). Тој е слуга кој ги комбинира одликите на првите и вторите ѕани - едноставен, пресметлив, суптилен. Тој е оженет, но неговата сопруга постојано го лаже мами. Неговиот лик конечно се формирал во 17 век, кога неговата улога ја играле некои од најдобрите глумци.

Облечен е во облека направени од груба ткаенина носи шилеста шапка, а маската му наликува петел. Единствениот музеј целосно посветен на Пулчинела денес е во Ачера.

## Надворешни врски

*The Commedia dell'Arte Homepage 
* Музеј на Пулчинела 

Категорија:Комедија дел арте
Скарамуча

200px|мини|Скарамуча во 1860 година

**Скарамуча** (, ) – лик со маска од италијанската комедија дел арте, јужна варијанта на Капитано. Дел е од јужниот или неаполски квартет од маски заедно со Тартаља, Ковиело и Пулчинела. Ликот на Скарамуча во многу погледи го повторува ликот на северната варијанта – оној на Капитано, но со помалку политичка сатира.

Во периодот после 1661 година, Молиер ја делел сцената во Пале роајал со трупата на Италијанската комедија каде во улогата на Скарамуча играл глумецот Тибериј Фиорили, кој не носел воена униформа и дури не носел сабја и ја создал сликата на ликот кој како таков се задржал до денес . Италијанскиот драматург Карло Голдони исто така ја играл улогата на Скарамуча. Последниот фигурира и во два романи на Рафаел Сабатини, како и во песната "Бохемска рапсодија" на англиската група Квин.

## Литература
* 
* Hartnoll, Phyllis, editor (1983). *The Oxford Companion to the Theatre* (fourth edition). Oxford: Oxford University Press. .

## Надворешни врски
* 

Категорија:Комедија дел арте
Стентерело

мини|Стентерело
**Стентерело** () – лик-маска од италијанската комедија дел арте. Маската се родила во Фиренца во XVIII век, кога комедија дел арте е на залез и нејзината популарност останала само во Тоскана.

* Потекло: фирентинец.
* Професија: слуга-лакеј.
* Костум: сина јакна, жолт елек, црни панталони, црвени чорапи или обувки. Носи црна триаголна шапка.
* Маска: жолта, слична на онаа на Арлекин. 
* Однесување: слаб, многу зборува, има остар јазик, итар, но страшлив, понекогаш пие вино.

## Надворешни врски
* 

Категорија:Комедија дел арте
Триумфалната порта (филм од 1948)

мини|Триумфната порта со Ингрид Бергман (1948)
**Триумфалната порта** (англиски: *Arch of Triumph*) - британски филм од 1948 година, во режија на Луис Мајлстоун (*Lewis Milestone*), кој и автор на сценариото, заедно со Хари Браун. Главните улоги ги толкуваат: Ингрид Бергман (*Ingrid Bergman*), Чарл Боер (*Charles Boyer*) и Чарлс Лафтон (*Charles Laughton*). Филмот е снимен според истоимениот роман на Ерих Марија Ремарк од 1945 година.

## Синопсис
Непосредно пред Втората светска војна, Париз е полн со илегални бегалци кои се обидуваат да ја избегнат депортацијата. Еден од нив е д-р Равик (го игра Боер), кој под лажно име (д-р Војчек) работи илегално како лекар, помагајќи им на другите бегалци. Тој ја спасува Жоан Маду (ја игра Бергман), која се обидува да изврши самоубиство по смртта на љубовникот. Равик и Маду се зближуваат и заедно одат на Француската ривиера. Таа му изјавува љубов, но Равик ѝ кажува дека е бегалец кој илегално престојува во Франција, под постојана закана да биде откриен. Еднаш, на улицата, се случува несреќа, а Равик ѝ помага на повредената жена. Тогаш доаѓа полицијата, а тој е затворен поради илегалниот престој. Додека тој лежи во затворот, Маду се зближува со друг маж. Подоцна, таа и Равик се среќаваат повторно, но тој е незадоволен од нејзината постапка и раскинува со неа. Еден ден, тој добива итен повик од партнерот на Маду, кој случајно ја ранил. Равик се јавува во една болница и лично ја оперира теко повредената Маду.

## Наводи

Категорија:Црно-бели филмови
Категорија:Филмови со Чарлс Боер
Категорија:Филмови со Ингрид Бергман
Категорија:Филмови на Луис Мајлстоун
Категорија:Филмови чие дејствие се одвива во Париз
Категорија:Филмови на англиски јазик
Категорија:Британски филмови
Категорија:Филмови од 1948 година
Категорија:Филмови засновани на романи
Категорија:Филмови од 1947 година
Цивилизација (филм од 1916)

**Цивилизација** (англиски: *Civilization*) - американски филм од 1916 година, во режија на Томас Х. Инс, Реџиналд Баркер и Рејмонд Б. Вест. Главните улоги ги толкуваат: Хауард Ц. Хикман, Хершел Мајал, Џорџ Фишер, Енид Марки и Џ. Френк Бурк. Во 1999 година, филмот бил внесен во Националниот филмски регистар на САД.

## Синопсис
мини|Плакатот за филмот „Цивилизација“
Во едно мирно кралство, луѓето живеат среќен, идиличен живот, кој наеднаш е прекинат кога избувнува војна. Во парламентот се води остра дебата, а единствено Лутер Ролф (го игра Бурк) агитира против војната. Сепак, поттикнат од офицерите, кралот (го игра Мајал) одлучува да ја потпише одлуката за објавување на војната, а луѓето воодушевено заминуваат во борба. Притоа, кралот го ангажира грофот Фердинанд да направи модерна подморница која ќе му помогне да победи во војната. Во меѓувреме, жените се организираат во пацифистичко движење, а меѓу нив се наоѓа и свршеницата на Фердинанд (ја игра Марки). Таа го моли да не ја прифати воената служба, но тој оди во војната, во име на верноста кон кралот и татковината. Меѓутоа, како заповедник на подморницата, Фердинанд добива наредба да потпопи брод полн со цивили. Тој си ја замислува глетката на потпопениот брод и ја одбива наредбата. Притоа, Фердинанд се бори со морнарите и ја потопува подморницата, а неговото тело го извлекуваат од морето. Фердинанд се наоѓа на прагот на смртта, а неговата душа го среќава Исус (го игра Фишер) во чистилиштето. Исус му кажува дека преку неговото тело ќе се врати на земјата за да агитира за мир. Така, неочекувано, Фердинанд оживува и пред кралската палата држи говор против војната. Некои луѓе го поддржуваат, но други го каменуваат. На кралот му соопштуваат дека Фердинанд станал предавник и тој го осудува на смртна казна. Додека се наоѓа во затворот, него го осветлува божествен зрак кого го забележуваат и калуѓерките, кои им се придружуваат на насобраните жени пред кралската палата. Фердинанд умира во затворот, а кога го посетува, кралот го гледа Исус Христос. Притоа, душата на кралот се одделува од телото и Исус му ги покажува страдањата во војната, кажувајќи му дека неговото име е запишано со крвава трага во книгата на заслугите и гревовите. Кралот е силно потресен и го потпишува мировниот договор, а во неговата земја повторно владее мирот.

## Наводи

Категорија:Црно-бели филмови
Категорија:Филмови на англиски јазик
Категорија:Американски филмови
Категорија:Филмови од 1916 година
Категорија:Неми филмови
La Espero

**„La Espero“** () е песна напишана од полско-еврејскиот доктор Л. Л. Заменхоф (1859-1917), творецот на јазикот есперанто. Таа понекогаш се нарекува химна на движењето Есперанто.

Некои есперантисти се противат на употребата на термините како „химна“ за *La Espero*, тврдејќи дека овој термин има религиозно и националистичко значење.

## Текст

## Поврзано
* Лудвик Заменхоф
* Есперанто

## Надворешни врски
*   
* 
* 

Категорија:Есперанто
Категорија:Химни
Милош Коциќ

**Милош Коциќ** (роден на 4 јуни 1985 година во Лесковац) — српски поранешен фудбалер, кој играл на позицијата голман.

Категорија:Живи луѓе
Категорија:Српски фудбалери
Категорија:Фудбалери на ФК Раднички Белград
Категорија:Фудбалери на ФК Ди Си Јунајтед
Категорија:Фудбалери на ФК Торонто
Категорија:Фудбалери на ФК Портланд Тимберс
Категорија:Фудбалски голмани
Категорија:Родени во 1985 година
Хор-Ба

мини|Фрагмент што го содржи името на Хор-Ба најден во Џосеровата пирамида
**Хор-Ба**, исто така познат како **Хор-птица**, е име на фараон кој можеби имал многу кратко владеење помеѓу Првата и Втората династија во Египет.

Постојат многу малку веродостојни извори за името за Хор-Ба. Првиот познат атест на овој крал може да биде серех со птица пронајден од страна на Ф. Петри во гробот на Ка’а во Абидос.  Друг почитлив натпис кој покажува серех со птица подоцна бил пронајден на фрагментот на ПД IV бр.108 во пирамидалниот комплекс на Џосер во Сакара. Еден натпис на вазна ПД IV n97 од Џосеровата пирамида може да се однесува и на фараонот Хор-птица.

Многу малку се знае за фараонот Хор-Ба. Неколкуте археолошки докази упатуваат на постоење на еден или повеќе владетели по смртта на Ка’а и пред владеењето на Хотепсехемви, еден од кои можел да биде Хор-Ба.

## Надворешни врски

* Francesco Raffaele: Horus SNEFERKA - Horus Bird - Horus SEKHET (?  ) - Horus BA

## Наводи

Категорија:Фараони од Првата египетска династија
Категорија:Фараони од Втората египетска династија
ПУ „Св. Климент Охридски“ - Требино

**Основно училиште „Св. Климент Охридски“** (официјално: **Подрачно основно општинско училиште „Св. Климент Охридски“ - Требино**; скратено: **ПООУ „Св. Климент Охридски“**) — подрачно основно училиште во селото Требино, составен дел на истоименото училиште од градот Македонски Брод.

Училиштето е именувано по македонскиот светец и просветител Свети Климент Охридски.

## Местоположба

Објектот на училиштето се наоѓа во самото село Требино, на самото сретсело.

## Настава

Во училиштето се изведува настава од прво до петто одделение и наставата се изведува единствено на македонски наставен јазик.

## Наводи

Категорија:Основни училишта во Општина Македонски Брод
Категорија:Училишта посветени на Свети Климент Охридски
Категорија:Требино
Јохан Рист

мини|десно|Портрет на Јохан Рист
**Јохан Рист** (;  - ) ― познат германски поет и драматург. Тој е препознатлив по химните кои ги пишувал.

## Живот
Роден е во градот Отензен (денешен Хамбург) на 8 март 1667 година. Син е на германецот Каспар Рист. Најпрвин своето образование го стекнал во гимназијата Јохновата гимназија во Хамбург и гимназијата „Илустре“ во Бремен, а подоцна учел теологија на универзитетот во Ринтелн. Под влијание на Јошуа Стегман започнал да пишува химни. По заминувањето од Ринтелн работел како учител на синовите на познат хамбуршки трговец. Подоцна заедно со нив заминал на универзитетот во Росток, каде што учел хебрејски јазик, математика и медицина. Подоцна во текот на неговиот живот повторно работел како учител. Во 1635 се оженил со Елизабет Стапел. Со неа имал пет деца, но две од нив починале на многу рана возраст. Во 1662 година починала и неговата жена. Две години подоцна тој се оженил со поранешната жена на својот, веќе починат, добар пријател. Рист починал на 31 август 1667 година во Ведел.

## Работа како драматург и поет
Јохан Рист ја стекнал својата слава со пишување на драмата „Персеј“, напишана во 1634 година. Тој ја напишал оваа драма додека бил во Хајде. Подоцна тој продолжил да пишува и други дела и неговата слава се движела во нагорна линија. Рист бил познат во тој период.

## Најпознати дела

* *Die alleredelste Belustigung* (1666)
* *Die alleredelste Erfindung* (1667)
* *Das alleredelste Leben* (1663)
* *Das alleredelste Nass der gantzen Welt* (1663)
* *Das Friedewünschende Teuschland* (1649)
* *Sabbathische Seelenlust*. Lüneburg: J. and H. Stern 1651
* *Neue Musikalische Fest-Andachten*: Lüneburg: J. and H. Stern 1655
* *Neue Musikalische Katechismus-Andachten*. Lüneburg: J. and H. Stern: 1656
* *Himmlische Lieder*. Lüneburg: J. and H. Stern 1641
* *Neue Musikalische Kreutz- Trost- Lob und DankSchule*. Lüneburg: J. and H. Stern 1659

Категорија:Германски писатели
Категорија:Германски поети
Категорија:Германски драматурзи
Лудвиг Берне

мини|Портрет на Берне.
**Лудвиг Берне** (роден 6 мај 1786 - починат 12 февруари 1837) - германско-еврејски писател за теми од областа на политиката и сатиричар. Припаѓа на движењето наречено „Млада Германија", кое претставува група на германски писатели која постоела од 1830 до 1850 година. Лудвиг бил поет и политички филозоф. Починал во Париз на педесет годишна возраст.

## Почеток на животот
Лудвиг Берне е роден на 6 мај 1786 година во Франкфурт на Мајна во еврејско семејство. Син е на банкарот Јакоб Барух. Неговиот дедо бил владин бирократ.

## Образование
Лудвиг Берне и неговиот брат имале приватни часови од Јакоб Сахс, а подоцна и од Ректор Моше. На 14 години заминал да учи медицина кај учителот Хецел во Гисен. По една година Лудвиг бил испратен во Берлин да продолжи со изучувањето на медицината. Таму негов учител бил физичарот Маркус Херц, кај кого и престојувал. Понатаму учел на универзитетот во Хале. Своето образование го завршил на универзитетите во Хајделберг и Гисен, каде што студирал право и политички науки.

## Познати дела
*(1822) Уметникот за храна
*(1826) Меморијален говор на Жан Пол
*(1829) Монографија на германскиот полжав по пошта
*(1829–1834) Драматуршки трудови
*(1837) Менцел францускиот јадач

## Надворешни врски
* 
* 
* 

Категорија:Германска книжевност
Категорија:Починати во Париз
Категорија:Погребани на гробиштата „Пер Лашез“
Категорија:Родени во 1786 година
Категорија:Починати во 1837 година
Прва македонска кошаркарска лига 2018/19 - Супер лига

**Првата македонска кошаркарска лига 2018/19 - Супер лига** започнала на 7 април, а завршила на 22 мај 2019 година. Вкупно шест екипи се натпреварувале во Супер лигата за да ги одлучат четирите места кои воделе во разигрувањето на Првата македонска кошаркарска лига 2018/19.

## Табела

1 Куманово 2009 службено го загубил натпреварот поради неподмирени долгови кон МКФ. Бодот при пораз не му бил доделен.

Извор: Кошаркарска федерација на Македонија преку web.archive.org

## Резултати
### 1. коло

### 2. коло

### 3. коло

### 4. коло

* Куманово 2009 службено го загубил натпреварот поради неподмирени долгови кон МКФ.

### 5. коло

### 6. коло

### 7. коло

### 8. коло

### 9. коло

### 10. коло

## Наводи

## Надворешни врски
* Официјално мрежно место на Македонската Кошаркарска Федерација  
* Сезоната 2018/19 на eurobasket.com 

2019
Категорија:Спортот во Македонија во 2019 година
Бујновско Ждрело

**Бујновско Ждрело** или **Јагодинско Ждрело** – клисура на Бујновска Река (лева притока на В’ча во Западните Родопи, во општина Борино, област Смољан.

Клисурата е долга околу 16 km, а нејзината средна надморска височина е 1090 m. Започнува од селото Бујново, на надморска височина од 1307 м, се насочува на север и завршува на браната Тешел, на надморска височина од 876 м. Целата клисура е полна со протерозојски мермери.  Тоа е природно катче во Родопите со впечатлива убавина и привлекува многу туристи. Првите 7-8 километри клисурата е поширока, но по Јагодинската Пештера и особено по селото Јагодина станува многу тесна. Тука реката ги сече протерозојските мермери, а вертикалните карпи се многу блиску едни до други. Местото каде што карпите почнуваат да се допираат месното население го нарекло „Волчи скок“. Жителите на соседното село Јагодина раскажуваат дека на тоа место зимно време изгладнетите глутници волци прескакаат за да ги нападнат нивните трла. Бујновското Ждрело е познато и по големата разновидност на растителни и животински видови од кои голем дел се заштитени. Ждрелото за природна знаменитост е прогласено во 1971 година.

На околу 4&nbsp;km погоре од ждрелото, на десниот брег на реката се наоѓа Јагодинската Пештера, позната по убавите пештерни форми, а малку понагоре, исто така на десниот брег е пештерата Имамова Дупка. Бујновското Ждрело е дел од Стоте национални туристички објекти на Бугарскиот туристички сојуз.

По меандрите на Бујновска Река е оформена живописна екопатека кој поминува низ Јагодинската Пештера, селата Бујново и Кожари. Патеката е погодна како за пешаци, така и за велосипедисти. Во овој дел на реката не е дозволен риболов, но има изградено неколку вештачки риболовни езера како и неколку локации со сите удопства за подготовка на скара или пикник. Карактеристично за областа се многубројните чешми изградени од месните жители. Меандрите на реката се омилено место за одмор и кампување во текот на летните месеци. Околу реката може да се видат многу ретки растителни и животински видови.

По целиот тек на клисурата поминува тесен, општински пат со една лента, кој е единствената врска на селата Бујново и Кожари со внатрешноста на земјата и се одржува во текот на целата година за сообраќај на моторни возила.

## Надворешни врски
* 

Категорија:Клисури во Бугарија
Категорија:Родопи
Категорија:Споменици на природата на Бугарија
Теди Шерингам

мини|Теди Шерингам

**Едвард Паул "Теди" Шерингам** (роден на  во Хајмс Парк, Лондон) е поранешен англиски фудбалер. Напаѓачот одигра повеќе од 750 лигашки натпревари помеѓу 1984 и 2008 година и беше еден од ретките професионални фудбалери кои ја практикуваа својата професија уште на возраст над 40 години. Неговиот најплоден период беше искусен во Манчестер Јунајтед, каде што освои три англиски првенства (1999, 2000, 2001), еднаш на ФА Купот (1999), а особено во 1999 година во Лигата на Шампионите. Карактеристично за неговиот стил на игра беше способноста да се обезбеди како што беше во првите редови како центар за постигнување на голови за цели и како "виси врв" средниот ред да понуди дополнителна референтна станица во комбиниран фудбал. Поради неговите услуги за фудбал, британската кралица го назначи во јуни 2007 година член на Британската Империја.

## Кариера

*Првите чекори: ФК Милвол (1983-1986)*

*Спортски пробив: Милвол ФК (1986-1991)*

*Нотингем Форест (1991-1992)*

*Тотенхем (1992-1997*

*Манчестер Јунајтед (1997-2001)*

*Тотенхем (2001-2003)*

*ФК Портсмут (2003-2004)*

*Вест Хем Јунајтед (2004-2007)*

*Колчестер Јунајтед (2007-2008)*

## Англиска репрезентација

Иако Шерингем веќе играл во мај 1988 година во англискиот У-21 селекција и на крајот на 1980-тите години со Милвол во највисокото внимание на англиската лига, но тој мораше да чека до 1993 година, меѓународен натпревар беше доделен за постариот репрезентација. На 27-годишна возраст, дебитираше на 29 мај 1993 година на 1-1 против Полска, а тренерот Тери Венаблс беше "омилен почетник" на напаѓачот Алан Ширер од 1994-1996 година. Тој победил против конкурентите како Ендру Кол, Ијан Рајт, Лес Фердинанд и младиот Роби Фаулер.

Категорија:Членови на Редот на Британската Империја
Категорија:Англиски фудбалери
Категорија:Живи луѓе
Хотепсехемви

мини|Цилиндар од коска со името на фараонот

**Хотепсехемви** („двете сили се во мир“, грчко име: *Боетос*) - староегипетски владетел (фараон), основач на Втората династија. Тој владеел во раниот династички период околу 2845-2825 г. п.н.е. Должината на неговото владеење изнесувала 25 или 29 години, а Манетон му припишувал владеење од 38 години.

Не е познато дали тој бил син на фараонот Ka'a , но можно е дека тој станал фараон поради бракот со наследничка принцеза. Тој ги изградил спомениците на фараонот Ка'а и можеби го организирал погребот.  Печати со името Хотепсехемви се пронајдени надвор од гробот на фараонот Ка'а во Абидос.

Малку е познато за времето во кое владеел Хотепсехемви. Изворите од тоа време зборуваат за преземањето на власта по период на политички немири.  Доказ за ова може да биде фактот дека гробот на Ка'а е уништен кон крајот на Првата династија, и дека Хотепсехемви го обновил. Друга индикација може да биде „миротворното“ име на фараонот. Судејќи според капелата на белата круна што ја изградил, неговото потекло или политичката моќ се од Горниот Египет. Манетон споменува дека во време на Хотепсехеми, се отворила земјата и дека многумина настртадале. Веројатно е дека зборувал за земјотрес.

Фараон Хотепсехемви веројатно е закопан во Сакара.

## Наводи


## Литература

* 

## Надворешни врски

Категорија:Фараони од Втората египетска династија
Вилхелм Хауф

мини|Вилхелм Хауф
**Вилхелм Хауф** (,  - ) — германски поет и прозаист.

## Животопис
мини|Гровбот на Вилхелм Хауф
Вилхелм Хауф е роден во Штутгарт, како син на Август Фредерик Хауф, секретар во министерството за надворешни работи, и Хедвиг Елзасер. Бил второ од четирите деца. Младиот Хауф го загубил татко си уште на седумгодишна возраст и своето прво рано образование го стекнал во библиотеката на дедото во Тибинген, каде неговата мајка се преселила по смртта на својот маж. Во 1818 година го испратиле во манастирско училиште во Блаубојрен, а во 1820 година почнал да студира на универзитетот во Тибинген. За само четири години ги завршил студиите по филозофија и теологија. Во јануари 1827 година станал уредник на утринскиот штутгарски весник, а само неколку месеци подоцна се оженил со својата братучетка Луиза Хауф. За жал неговата среќа траела многу кратко, бидејќи на 18 ноември 1827 година починал од треска.

## Книжевна дејност
Откако го напуштил универзитетот, Хауф станал учител на децата на познатиот воен министер, генералот Ернест Хугел и за нив го напишал делото 
„Бајка“, дело кое го објавил во 1826 година. Голем дел од приказните и денес се многу популарни во државите од германско говорно подрачје, како на пример „Малиот мук“ (Der kleine Muck), „Калифот Штрк“ (Kalif Storch) и „Приказна за бродот на духови“ (Die Geschichte von dem Gespensterschiff). Подоцна инспириран од Волтер Скот го напишал историскиот роман за Лихтенштајн, „Романтична сага од виртембершката историја“ (Romantische Sage aus der wuerttembergischen Geschichte, 1826), кој станал многу популарен во Германија, бидејќи во него имало многу интересни детали за оваа земја. Подоцна инспириран од делото на Хауф, еден од наследниците на поранешниот лихтенштајнски крал одлучил да го реновира кралскиот дворец според деталите наведени во делото на Хауф. Понатаму, Хауф напишал и некои раскази, како што се приказната „Питачката од Пон де Арт“ (Die Bettlerin vom Pont des Arts) и неговото ремек-дело, новелата „Фантазии во бременската крчма“ (Phantasien im Bremer Ratskeller). Исто така, објавил кратки поеми, кои подоцна преминале во народни песни. Такви биле: „Утринско црвенило, утринско црвенило, дали светиш за мојата рана смрт?“ (Morgenrot, Morgenrot, leuchtest mir zum frühen Tod?) и „Стојам во полноќниот мрак“ (Steh ich in finstrer Mitternacht).

Хауф е најпознат по своите бајки, кои заземаат важно место во германската книжевност, а кои по својот квалитет не заостануваат зад бајките на Ханс Кристијан Андерсен. Неговите бајки се напишани во стилот на оние од „Илјада и една ноќ“, а најубавите негови бајки се собрани во книгата „Карван“. Тој е типичен претставник на т.н. „швапска школа“ за која е карактеристичен романтичарскиот дух и обработката на историски теми. Исто така, тој е основоположник на историскиот реалистички роман во германската книжевност. Тој е втор на романите „Мемоарите на ѓаволот“, „Лихтенштајн“, „Човекот од месечината“ и „Студено срце“ (посветено на Волтер Скот). 

## Наводи

Категорија:Германски поети
Категорија:Германски писатели
Категорија:Луѓе од Штутгарт
Категорија:Собирачи на сказни
Категорија:Родени во 1802 година
Категорија:Починати во 1827 година
Винфрид Георг Зебалд

**Винфрид Георг Зебалд** (1944 - 2001) - германски писател и академик.

## Биографија
Зебалд се родил во Вертах, студирал германистика на Фрајбуршкиот универзитет, како и на Фрибуршкиот универзитет во Швајцарија. Во 1966 година емигрира во Англија, каде што во 1973 година докторира со дисертација за Даблин. Неговата хабилитација проследува 1986 година на универзитетот во Хамбург. Во 1989 година В. Г. Зебалд го основа Британскиот центар за книжевен превод на универзитетот на Источна Англија во Норвич. Од крајот на 80-сетите години се појавува неговото книжевно дело, кое на почетокот одвај да се восприема во Германија, за разлика од Англија, Америка и Франција, каде што е номиниран за Нобелова награда. Во 1996 година В. Г. Зебалд е примен во Германската Академија за јазик и поезија, во 1998 година во Баварската Академија за фини уметности. Зебалд се заложува за германистиката во Велика Британија и за посредување на германската книжевност во англиско говорно подрачје. Во 2011 година го загуби животот во една сообраќајна несреќа недалеку од неговото живеалиште.

## Наводи

Категорија:Германски писатели
Категорија:Починати во 2001 година
Категорија:Родени во 1944 година
Улрих фон Хутен

мини|Улрих фон Хутен
**Улрих фон Хутен** (роден во место кај градот Шлихтерн на 21 април 1488 година - починал на островот Уфенау на Циришкото езеро на 29 август 1523 година) - германски писател и хуманист.

Помагал при создавањето на делото Epistolae obscurorum virorum. Во 1517 бил крунисан со ловоров венец од страна на царот Максимилијан . Што се однесува до политичкиот живот, се борел за отстранување на сепаристичките тенденции на кнезовите и се залагал за создавање на силно германско кралство независно од црквата и папата, кое својата моќ ќе ја базира врз витешкиот сталеж. За да ја остврари својата цел тој се поврзува со Мартин Лутер и Франц Шикинген. Откако Шикинген загинал во 1523 година за време на војната против трирскиот бискуп, Хутел избегал кај Цвинглиј во Швајцарија, каде што и подоцна умрел.

Категорија:Германска книжевност
Категорија:Личности овековечени во споменикот „Валхала“
Категорија:Апсолвенти на Лајпцишкиот универзитет
Категорија:Родени во 1488 година
Категорија:Починати во 1523 година
Прашка библија

**Прашката библија** испечатена во 1488 година била првата целосна верзија на Библијата испечатена на чешки јазик и прва на словенски јазик во тоа време. Библијата била испечатена во Прага, во главниот град на Кралството Бохемија, денешна Чешка. Библијата се состои од 610 страници. Трошокот за печатење бил на четворица богати луѓе од Прага. Денес, зачувани се околу 90 копии на Библијата. Една година подоцна, во 1489 година во Кутна хора била испечатена друга верзија на Библијата, што ја прави најстарата чешка библија со илустрации.

## Наводи

Категорија:Преводи на Библијата
Категорија:Книги на чешки
Категорија:Прага
Категорија:Христијански текстови од 15 век
Научен стил

**Научен стил** — еден од функционалните стилови со кои се занимава стилистиката.

Стилистика е наука за стилот на говорење и пишување, односно за начинот на изразување на мислите, чувствата и впечатоците.

Hаучниот стил ги покрива областите на науката и техниката, образованието и просветувањето. Може да биде во усна и писмена форма, но карактеристична е објективноста на изложувањето, постапноста, логичноста и прецизноста.

Јазичниот израз кај научниот стил е строго специјалистички за определена област со претходно осмислен исказ, се употребува литературен јазик со монолошки карактер.

## Потстилови
1. **Строго научен стил** – се употребува во текстови што ги пишуваат специјалисти наменети за специјалисти од истата област и се одликува со широка употреба на термини.

Овој стил се одликува со информативност, прецизност, логичност и се користи при пишување монографии, дисертации, реферати, статии и воопшто секаква стручна литература.

2. **Научно – популарен стил** – се употребува од специјалисти за неспецијалисти. Овој стил е поедноставен, а термините се преведуваат или објаснуваат. Се користи во книги, статии (списанија), предавања и сл.

3. **Научно – учебнички стил** – се употребува за неспецијалисти кои треба да добијат извесни знаења и да станат специјалисти од соодветната област.

Обемот на материјалот е строго ограничен со програмата на наставниот предмет, а начинот на излагањето треба да биде во согласност со возраста и претходните знаења на тие што го користат учебникот. Овој стил се користи во учебници, учебни помагала, статии, прирачници и сл.

## Извори
* Научен стил - makedonskijazik.mk

## Наводи

Категорија:Македонска граматика
Сакара

[десно|мини|275x275пкс| Поглед на некрополата во Сакара, вклучувајќи ја скалестата [Џосерова пирамида|Џозерова пирамида ]]
**Сакара** () е местото на древни гробишта во Египет, каде се наоѓа најстарата скалеста пирамида во светот (). Се наоѓа на околу 30 километри јужно од денешен Каиро и зафаќа површина од 7 х 1,5 км. 

Додека Мемфис бил главен град на древниот Египет, Сакара била негова некропола. Иако ја засениле кралските гробови во Гиза, а подоцна и во долината на кралевите во Теба, Сакара останала важна комплекс за помали погреби и церемонии на различни култови над 3.000 години, сè до птоломејските и римските времиња. 

Скалестата пирамида во Сакара била изградена од Имхотеп за фараонот Џосер (околу 2667-2648 г. п.н.е.).  Тоа е најстарата целосно сочувана камена зграда. 

Музејотот на Имхотеп неодамна беше отворен на оваа локација (2006 година). 

## Ран династички период
thumb|десно|594x594пкс|Карта на Сакара 
Иако најстарите гробови на благородништвото во Сакара датираат од времето на Првата династија, сепак првите кралеви кои таму биле закопани биле од Втората династија, меѓу кои Хотепсехемви и Нинечер. 

## Наводи

## Надворешни врски

* Сакара онлајн (универзитет Лајден)  
* Информации за Сакара 

Категорија:Археолошки наоѓалишта во Египет
Кундинско Езеро

**Кундинско Езеро** — природно езеро од вулканско-денудациско потекло и мочуриште во билизината на пробиштипското село Кундино, во источниот дел на Македонија. Се наоѓа во западниот дел на Осоговските Планини, помеѓу Пробиштип и огранокот Плавица (1.297&nbsp;м). Околниот-непосреден простор на езерото главно се поклопува со сливното подрачје на Плавички Дол и ограничува површина од околу . Во оваа месност има повеќе интересни географски објекти, како што се големата палеовулканска купа и калдера на Плавица, повеќето секундарни вулкански купи (чуки), бројните ерозивни облици во вид на неплоден предел, и особено Кундинското Езеро. Кундинско Езеро е мало природно езеро кое по прокопување на одводен канал во 1970-тите е речиси целосно уништено. Денес тоа има повремен карактер и повеќе наликува на тресетиште, со бујна вегетација од трска и шевар. Се наоѓа 1&nbsp;км североисточно од селото Кундино, на дното на една преиздлабена палеовулканска елипсеста депресија (вдлабнатина), на надморска височина од 745&nbsp;м. Всушност басенот на езерото настанал со селективна ерозија на неотпорните туфови, во однос на поотпорните андезити, кои ја сочинуваат рамката. Езерото има специфична положба и лачен изглед, со доминантен правец на протегање ИСИ-ЗЈЗ. При максимално ниво (за време на интензивни врнежи), должината на езерото достигнува 250&nbsp;м, широчината 30-70&nbsp;м, должината на бреговата линија 580&nbsp;м, а површината 1,35&nbsp;ха. Тогаш, најголемата длабочина му изнесува до 3&nbsp;м. Езерото вода добива речиси исклучиво од атмосферски врнежи од неговото сливно подрачје (), а ја губи преку истекување од споменатиот канал, со испарување, понирање и др. 

За Кундинското Езеро, кон крајот на XIX век, македонскиот револуционер Ѓорче Петров во своите записи во книгата Материјали по изучувањето на Македонија издадена во 1896 запишал дека кај с. Кундино под ребрата на Плавица има езеро – блато големо колу едно гумно, од кое што вадат пијавици..  

## Галерија


File:Кундинско Езеро 01.jpg|Поглед на езерото од исток
File:Кундинско Езеро 04.jpg|Поглед на езерото од исток
File:Кундинско Езеро 03.jpg|Поглед на езерото од исток
File:Кундинско Езеро 06.jpg|Поглед на езерото од исток
File:Кундинско Езеро 10.jpg|Поглед на езерските води меѓу трските
File:Кундинско Езеро 09.jpg|Поглед на езерските води меѓу трските
File:Кундинско Езеро 08.jpg|Поглед на езерските води меѓу трските



## Наводи

Категорија:Езера во Македонија
Категорија:Моклишта во Македонија
Категорија:Кундино
Категорија:Географија на Пробиштип
Георг Филип Харсдерер

мини
**Георг Филип Харсфирфер** (1 ноември 1607 - 17 септември 1658) — германски поет и преведувач во барокен период .

Роден во Нирнберг, студирал право на Алтдорф и Стразбур, а потоа патувал низ Холандија, Англија, Франција и Италија. Неговото познавање на јазиците му го заработило називот „*учен*“. Како член на Друштвото за овошје (Fruchtbringende Gesellschaft) тој бил наречен *дер Спиленд* (играч). Во 1644 година заедно со Јохан Клај го основал редот на Пегницшифер (Пегнички овчари), литературно општество, во Нирнберг. Тој бил познат по името Стрефон меѓу членовите на оваа друштво. Неговите напишани дела сочинувааг вкупно педесет тома. Поемите кои ги напишал Георг може да се најдат во библиотеката Müller's ''Bibliothek deutscher Dichter des 17ten Jahrhunderts.* [[Видман]] има напишано [[биографија]] за овој поет. Единствено дете на Георг бил [[Карл Готлиб Херсдерер]].

*
''

Категорија:Германска книжевност
Категорија:Родени во 1607 година
Категорија:Починати во 1658 година
Категорија:Барокни писатели
Авионска несреќа кај Солунска Глава (2019)

**Авионска несреќа кај Солунска Глава** — авионска несреќа на мал авион од типот цесна, кој летал од Охрид до Софија. Несреќата се случила на 2 април 2019 година во близина на врвот Солунска Глава во текот на попладневните часови. Во несреќата загинало четиричлено семејство од Бугарија.

## Тек на несреќата

Авионот бил изгубен од радарскиот систем западно од врвот Солунска Глава, кога биле вклучени два полициски хеликоптера да го бараат.

## Пронаоѓање

Остатоците од урнатиот авион биле пронајдени на непристапен терен и голема височина.

## Патници

Меѓу загинатите патници во авионот биле Георги Бошнаков, неговата сопруга Калина и нивните две ќерки.

## Наводи

## Надворешни врски
* Профил за несреќата

Категорија:Воздухопловни несреќи во Македонија
Категорија:Македонија во 2019 година
ПУ „Св. Климент Охридски“ - Црешнево

**Основно училиште „Св. Климент Охридски“** (официјално: **Подрачно основно општинско училиште „Св. Климент Охридски“ - Црешнево**; скратено: **ПООУ „Св. Климент Охридски“**) — поранешно подрачно основно училиште во селото Црешнево, составен дел на истоименото училиште од градот Македонски Брод.

Училиштето е именувано по македонскиот светец и просветител Свети Климент Охридски.

## Местоположба

Објектот на училиштето се наоѓа во самото село Црешнево.

## Настава

Во училиштето се изведувала настава од прво до петто одделение и наставата се изведува единствено на македонски наставен јазик.

## Наводи

Категорија:Поранешни основни училишта во Општина Македонски Брод
Црешнево
Категорија:Црешнево (Порече)
Категорија:Поранешни основни училишта во Македонија
Моклиште

:*За кавадаречкото историско село, видете [[Моклиште (село)]]*
[мини|десно|250п|Мочуришна ливада во јужна [Англија.]]
**Моклиште** — месност каде што е мокро, влажно. Тоа е подрачје со екосистем на премин меѓу суво и мокро. Овој поим опфаќа различни видови животни околини, како што се мочуриштата, речните ракавци („мртвици“), мочуришните шуми, мочуришните ливади и слични, поплавени подрачја во поголемиот дел од годината. Флората и фауната се приспособени на целогодишниот вишок на вода.

Моклиштата имаат многу големо еколошко значење бидејќи на водните и мочуришните птици им служи како живеалиште, одмориште или зимувалиште. Моклиштата покриваат околу 6 % од Земјината површина, но главното производство на нето-биомаса учествуваат со околу 24 %, што значи дека се високопродуктивни екосистеми. Покрај тоа, тие се многу ефикасен филтер на подземните води, а исто така обезбедуваат многу добра заштита од поплави. Со Рамсарската конвенција моклиштата се ставени под заштита.

Значајни моклишта се на пример Пантанал, Еверглејдс и плитките морски брегови. Во Македонија најзначајно моклиште е Студенчишкото Блато.

## Наводи

## Литература
* Claus-Peter Hutter (Hrsg.); Alois Kapfer & Peter Poschlod: *Sümpfe und Moore - Biotope erkennen, bestimmen, schützen* (Močvare i tresetišta - prepoznati, odrediti i štititi biotope). Weitbrecht Verlag, Stuttgart, Wien, Bern 1997. ISBN 3-522-72060-1

## Надворешни врски

Категорија:Копнени биоми

Категорија:Водна екологија
Категорија:Водни површини
Лагуна Караваста

**Лагуна Караваста** () – најголемата лагуна во Албанија и една од најголемите на Средоземното Море, која опфаќа површина од 42&nbsp;км2. Караваста е дел од Националниот парк Дивјаке-Караваста и од Јадранското Море е одвоена со голем песочен појас. Се протега низ крајбрежната низина Мизеке близу Дивјаке и некои 20 км од Лушње.

Во Караваста има многу борови дрвја и мали песочни острови. Позната е по тоа што е населена од далматинскиот пеликан. 6,4% од европските далматински пеликани се наоѓаат во Караваста.. Лагуната припаѓа на екорегионот на илирските листопадни шуми од средоземните шуми и грмушки. Климата е типична средоземна.

Лагуната се наоѓа во рамките на Националниот парк Дивјака-Караваста и е признаена како моклиште од меѓународно значење според Рамсарската конвенција. Лагуната била идентификувана како важно птичје подрачје од Бердлајф интернешенел, бидејќи го населува значителен број различни птичји видови.

Бидејќи акциите за дезинфекција одамна биле запрени, подрачјето е познато дека има многу активна сезона на комарци. Во 2014 година, акциите се обновиле и почнал проект за рехабилитација на областа. Истата вклучила мораториум на лов што ги оживеало активностите на набљудување на птици.

## Поврзано
* Национален парк Дивјака-Караваста 
* Географија на Албанија
* Лагуни во Албанија

## Наводи

## Надворешни врски

Категорија:Географија на Албанија
Категорија:Лагуни во Албанија
Категорија:Моклишта во Албанија
Лупус нефритис

**Лупус нефритис** (исто така познат како **СЛЕ нефритис**) е воспаление на бубрезите предизвикано од системски лупус еритематозус (СЛЕ), автоимуна болест. Претставува вид на гломерулонефритис при кој настанува воспаление на гломерулите. Како резултат на СЛЕ, се вели дека причината на гломерулонефритисот е *секундарна* и има различна манифестација и исход од состојби каде причинителот е *примарен* и потекнува од бубрезите.

## Класификација
**Класа I** - минимално мезангиален лупус нефритис

**Класа II** - мезангијално пролиферативен лупус нефритис

**Класа III** - фокален лупус нефритис

**Класа IV** - дифузно пролиферативен лупус нефртитис

**Класа V** - мембранозен лупус нефритис

**Класа VI** - напреден склерозирачки лупус нефритис

## Наводи

## Надворешни врски

Категорија:Ревматологија
Категорија:Бубрежни заболувања
Коритник (појаснување)

**Коритник** може да се однесува на следниве места:

## Албанија/Косово
* Коритник — планина во североисточна Албанија и југозападно Косово, покрај областа Гора

## БиХ
* Коритник — село во Општина Бреза, Зеничко-добојски кантон
* Коритник — село во Општина Вишеград, Република Српска

## Македонија
* Коритник — карстно-ваовничко поле во кое е сместено селото Лазарополе во областа Мала Река

## Србија
* Коритник — село во Општина Ивањица, југозападна Србија
Ранеб

мини| Стела со името на Ранеб
**Ранеб** или **Небра** бил фараон за време на Втората династија на Египет. Се тврди дека со Египет владеел 39 години, но таква голема бројка не може да се потврди врз основа на неколку пронајдени артефакти датирани од неговото време. Некои од книгите го нарекуваат Небра. 

Неговото име доаѓа од името на богот Ра, кое понекогаш се пишувало и Ре, па неговото име значи „Син на Ра“. 

Името Небра се појавува на неколку камени садови, повеќето направени од алабастер и мермер, пронајдени во Абидос, Гиза и Сакара. На сите најдени предмети неговото име е напишано заедно со имињата на неговиот претходник, Хотепсехемви или со името на неговиот наследник, Нинечер. Името Ранеб, односно Небра, никаде не е напишано самостојно. 

## Наводи

Категорија:Фараони од Втората египетска династија
Коритник

[мини|десно|250п|[Гора (област)|Горанското село Љубовишта со Коритник во позадината.]]
мини|десно|Шуми на Коритник

**Коритник** (, ) — варовничка планина во североисточна  Албанија и југозападно Косово, помеѓу градовите Кукуш и Призрен. Целата јужна и југоисточна страна на масивот навлегува во областа Гора, населена со Македонци-муслимани (Горанци). Висока е 2 393&nbsp;м, мошне шумовита и целосно опкружена со ракавци на реката Бел Дрим. Одделена е од соседната планина Галица со Ванавската Клисура, долга 3,5&nbsp;км, широка 30, а длабока околу 300&nbsp;м.

## Природа и екологија
Масивот спаѓа во балканскиот екорегион на широколисните и мешани шуми од умерените предели. Планинските падини претежно се прекриени со иглолисни шуми. На високите пасишта живеат дивокози.

Коритник е опфатен во Природниот парк „Кораб-Коритник“, кој пак е дел од таканаречениот Европски зелен појас. Планината е прогласена за важно растително подрачје од меѓународно значење.

## Истоимени природни места
Коритник се нарекува и карстно-варовничкото поле на кое лежи селото Лазарополе во областа Мала Река, западна Македонија.

## Поврзано
* Кораб
* Гора
* Паштрик
* Галица
* Список на планини во Албанија

## Белешки

## Наводи

## Надворешни врски

*  — репортажа од искачувачка експедиција
*  — репортажа од искачувачка експедиција

Категорија:Планини во Албанија
Категорија:Планини во Косово
Категорија:Гора
Категорија:Кукуш (област)
Категорија:Дебар (област)
Категорија:Албанско-косовска граница
Категорија:Меѓународни планини во Европа
Аугуст фон Платен

мини|Аугуст фон Платен
**Аугуст фон Платен** (германски: Karl August Georg Maximilian Graf von Platen-Hallermünde, 24 октомври 1796 - 5 декември 1835 ) — гроф и германски писател.

Како поручник се откажал од војничката должност и се посветил на филологијата и филозофијата. Во 1826 се преселил во Италија. Како класицист, ги почитувал Хорациј и Пиндар, а во полето на комедијата се угледувал на Аристофан. Ги поддржувал либералните идеи, па затоа бил на страна на полјаците кои се бореле против руското царство. Бил против апсолутизмот, а исто така бил почитуван од Енгелс поради узвишеноста на неговите мисли и неговата племенитост. Пишувал историски песни, балади, романси, оди и химни.

## Значење и влијание
Гете имал високо мислење за Платен, велејќи дека тој ги има сите неопходни особини за добар поет: фантазија, инвенција, висок дух и продуктивност, совршено техничко образование, студиозност и сериозност. Единствено, како негов недостаток ја истакнал полемичката насока во неговите дела. исто така, според Гете, на Платен му недостасува љубов, сметајќи дека тој малку се сакал себеси, другите писатели и читателите. Гете ги читал песните на Платен и отворено го истакнувал неговата голема дарба, но сметал дека тој никогаш не постигнал голем успех токму поради недостатокот од љубов, т.е. тој бил осуден да го обожаваат само оние кои се негативни како него, но кои ја немаат неговата дарба.

## Наводи

Категорија:Германски поети
Категорија:Грофови од Германија
Категорија:Членови на Баварската академија на науките
Категорија:Родени во 1796 година
Категорија:Починати во 1835 година
Категорија:Луѓе од Ансбах
Германија. Зимска приказна

мини| Хајнрих Хајне за време на зимското патување 1843/44 година
**Германија.** **Зимска бајка**  (1844) е сатирична стихотворба на германскиот поет Хајнрих Хајне (1797-1856 година). Надворешната рамка на ова дело е патување што авторот го презел во текот на зимата 1843 година од Париз до Хамбург. 

Поднасловот *Зимска приказна* алудира на романсата на Вилијам Шекспир ''Зимска приказна'' (1623) и сугерира дека поетскиот циклус на Хајне е колумна на истоимената песна Ата Трол, напишана три години претходно.   

## Настанокот
Незадоволен од политичките услови во Германија за време на реставрацијата, кој како крстен Евреин не му се нуди можност за правна активност, а исто така и за да избега од цензура, Хајн емигрирал во 1831 во Франција. 
мини|213x213пкс| Отпечаток во "Нова Приказна" 1844
Во 1835 година, одлуката на германската Влада ги забранува неговите дела заедно со публикациите на поетите на Младата Германија.  На крајот на 1843 година се вратил во Германија неколку недели за да ја посети својата мајка и својот издавач Јулиј Камп во Хамбург. На патувањето назад, првиот нацрт за *Германија. Зимска приказна* бил создаден. Тој го развивал во текот на следните три месеци во *високо хумористичен патувачки еп*, за да *сочувствува со туристичките слики кои дишат повисока политика од добро познатите политички кадетски рими.* Сепак, неговиот поранешен издавач, од самиот почеток, го сметал делото за премногу радикално и го предупредил својот штитеник.   

Веќе на 4. октомври 1844 година книгата била забранета и конфискувана во Прусија.  На 12. декември 1844 година кралот Фредерик Вилијам IV од Прусија издал налог за апсење на Хајне.  Во наредниот период, делото било постојано цензурирано од страна на органите за цензура. Во други делови на Германија тоа било достапно во форма на посебно издание - исто така објавено од Хофман и Кампе - но Хајне морал да го скрати и да го преработи.   

Категорија:Сатира
Категорија:Епови
Категорија:Книжевноста во 19 век
Категорија:Германска книжевност
Нова објективност

**Новата објективност** е насока во литературата на Вајмарската Република.  Во делата кои му припаѓаат, трендот што се појавува меѓу светските војни за помалку трезвено прикажување на општеството, еротизмот, технологијата и Големата депресија е препознатлив како реакција на книжевниот експресионизам. Претставниците на *Новата објективност* во литературата се поврзани со доцниот натурализам, но се разликуваат од него со разочарана политичко-социјална свест и со отстапување од псевдонаучното објективно тврдење.

Кој прв го употребил терминот *Нова објективност* е нејасено. Ото Дикс (1922)  и Густав Фридрих Хартлауб (1923) се претпоставува дека го дале името на овој правец.  И двајцата го нарекуваат правецот уметничко движење со особености слични на оние на Новата објективност во литературата.  Изложбата на уметнички дела Нова објективност во Манхајм 1925 може да се смета за почеток на доминацијата на Новата објективност како епохален стил. Во 1926 година името на холандското уметничко списание *Стилот* (*De Stijl)* *било* пренесено во литература.

Подемот и падот на стилот *Нова објективност* во Германија е тесно поврзан со историјата на Вајмарската Република (1919-1933).  Падот на *Новата објективност* започнал со Големата депресија во 1929 година. Со преземањето на власта од страна на националсоцијалистите во 1933 година, започнал новиот врв на патетично-идеолошката литература.  Содржината на делата на авторите на *Новата објективност* со демократски содржини довело до согорување на нивните книги, а делумно и на апсењето на авторите кои не успеале да избегаат.

## Дела
*Романи*

* *Малиот човек - што сега?*  (Ханс Фалада) 
* *Фабијан* (Ерих Кестнер) 
* *Луѓе во хотелот* (Вики Баум) 
* *Успех* (Лион Фехтвангер) 
* *[[На Запад ништо ново|Н]]<nowiki/>а Запад ништо ново* (Ерих Марија Ремарк) 
* *Замокот Грипсхолм.*  *Летна приказна*  (Курт Тучолски) 
* *Девојката од вештачка свила* (Irmgard Keun) 
* *Произведено во 1902 година* (Ернст Глајзер)

*Приказни*

* *Двајцата пријатели и нивното труење* (Алфред Деблин)

*Драми*

* *Приказни од Виенската Шума* (Еден фон Хорват) 
* *Италијанска ноќ* (Еден фон Хорват)

*Поезија*

* *Вистинска романса* (Ерих Кестнер) 
* Маша Калеко 
* Курт Тучолски 
* Јоаким Рингелнац

Исто така во делата на Франц Кафка, Франц Јунг или Арнолд Цвајг, јасно се појавуваат тенденциите на новата објективност.

## Наводи
Категорија:Книжевни правци